23/10/2018 | Administración LocalMunicipal
Boiro
Anuncio de convocatoria do proceso selectivo para provisión dunha praza de arquitecto técnico en réxime de interinidade e creación dunha bolsa de emprego

ANUNCIO PROCESO SELECTIVO PARA A PROVISIÓN DUNHA PRAZA DE ARQUITECTO TÉCNICO EN CHAMAMENTO INTERINO E CREACIÓN DUNHA BOLSA DE EMPREGO A Xunta de Goberno Local aprobou na sesión do día 09/10/2018 as bases reguladoras da convocatoria para a provisión dunha praza de arquitecto técnico en chamamento interino e creación de bolsa de emprego que a continuación se insiren. O prazo de presentación de instancias será de dez días hábiles contados dende o día seguinte á publicación do anuncio desta convocatoria no Boletín Oficial da Provincia da Coruña (BOP). O modelo de instancias está dispoñible na páxina web do Concello de Boiro www.boiro. gal (sección outras novas). RECURSOS. –As presentes bases poderán ser impugnadas con carácter potestativo polos interesados mediante a interposición de recurso de reposición ante o mesmo órgano que as ditou, no prazo dun mes contado dende o día seguinte ó da súa publicación no BOP; ou ben directamente, mediante recurso contencioso-administrativo ante o xulgado do contencioso-administrativo, no prazo de dous meses contado dende o día seguinte ó da súa publicación no BOP. O que se fai público para xeral coñecemento e ós efectos oportunos. Boiro, 17 de outubro de 2018. Juan José Dieste Ortigueira Alcalde “BASES PARA A COBERTURA TEMPORAL DUNHA (1) PRAZA DE ARQUITECTO TÉCNICO MEDIANTE CHAMAMENTO INTERINO E CREACIÓN DUNHA BOLSA DE EMPREGO I.–Obxecto da convocatoria. O obxecto das presentes bases é a regulación do proceso de selección da persoa chamada a cubrir unha praza de arquitecto técnico como funcionario interino en tanto non se proceda a súa cobertura definitiva por medio dun funcionario de carreira. Asemade, por medio deste procedemento crease unha bolsa de emprego na que incluiranse os aspirantes non seleccionados co fin de facer fronte ás situacións de necesidade ás que aluden os supostos a) e b) do artigo 23.2 da Lei 2/2015, do 29 de decembro, de emprego público de Galicia. II.–Descrición da praza. Denominación: Arquitecto Técnico Situación actual: Vacante Relación xurídica co Concello: Funcionarial Escala: Administración especial Subescala e categoría: Técnica de grado medio Subgrupo: A2 Complemento destino (nivel): 26 Complemento específico (total 14 pagas): 4.948,58 euros As funcións previstas no catálogo de postos de traballo do Concello son: – Elaboración de orzamentos técnicos e económicos dos proxectos municipais, así como proxectos. – Elaboración de informes técnicos sobre o estado das obras municipais, de edificios, vivendas, etc. – Elaboración de informes técnico-económicos en procedementos indemnizatorios e en xeral a taxación de inmobles, solares, incrementos de valor ou contía de arbitrios e outras misións análogas que Ile sexan encomendadas pola administración. – Preparación de valoracións, liquidacións e certificacións de obra e servicio. – Colaboración cos técnicos superiores na preparación técnica dos instrumentos de planeamento e xestión urbanística, así como a súa supervisión, control técnico e informes nos procedementos que sirvan á súa tramitación. – Colaborar na elaboración de ordenanzas e cadros de prezos en relación coa súa competencia que deban rexer na contratación de obras públicas municipais ou sexan reguladoras do uso do solo, edificacións, instalacións, etc. – Dirección, inspección e recepción de obras a recibir pola Administración municipal dentro do marco da súa competencia técnica. – Fiscaliza-la edificación privada con arranxo ás Ordenanzas e á lexislación xeral, e informa-los expedientes de licencias para a construcción e reforma de edificios, xa sexan de uso público ou privado, co fin de consegui-lo máis perfecto e harmónico desenvolvemento urbano. – Proxectar, dirixir e conservar, de acordo coa súa titulación, os instrumentos urbanísticos e as obras municipais, especialmente as que tendan a dotar, ampliar e perfecciona-los servicios públicos – Mante-lo reciclaxe continuo nos coñecementos e procedementos necesarios para realiza-las funcións do posto de maneira eficiente, dentro dos medios que a Administración dispoña. – Atención e información pública naquelas materias da súa competencia. – Utilización das aplicacións informáticas correspondentes a súa unidade. – Efectuar propostas de mellora ós seus superiores en relación cos seus sistemas e procesos de traballo. – Elaboración de pregos técnicos naqueles asuntos en que sexa requerido para elo. – En xeral, calquera outra función de análoga natureza que lle sexa encomendada polo seu superior xerárquico, en relación co servicio e coa súa categoría. A quen resulte nomeado seralle de aplicación a Lei 53/1984, do 26 de decembro, de Incompatibilidades de Persoal ao Servizo das Administracións Públicas, e o Real Decreto 598/1985, do 30 de abril, que desenvolve aquela Lei. III.–Requisitos dos aspirantes e acreditación documental. Para seren admitidos á realización do proceso selectivo, os/as aspirantes deberán posuír na data de finalización de presentación de solicitudes e, manter ata o momento do correspondente nomeamento, os seguintes requisitos de participación: a) Ter a nacionalidade española, sen prexuízo do disposto no artigo 56 do Real Decreto Lexislativo 5/2015, do 30 de outubro, polo que se aproba o texto refundido da lei do EBEP en canto ao acceso ao emprego público dos nacionais de outros Estados en condicións de igualdade. b) Posuír a capacidade funcional para o desenvolvemento das tarefas. c) Ter cumpridos os 16 anos de idade e non exceder, no seu caso, da idade máxima de xubilación forzosa, de conformidade co disposto no artigo 56 do Real Decreto Lexislativo 5/2015, do 30 de outubro, polo que se aproba o texto refundido da lei do EBEP. d) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión ou en condición de obter a titulación universitaria habilitante para o exercicio da profesión de Arquitecto/a Técnico/a ou grao equivalente. Os extremos contidos nos apartados a) e c) acreditaranse con fotocopia simple do documento nacional de identidade, N. I. E., ou pasaporte con plena vixencia, a presentar inescusablemente coa solicitude de participación no proceso selectivo. A acreditación da titulación académica oficial contida no apartado e) efectuarase mediante a achega, dentro do prazo establecido para toma de posesión e unha vez superado o proceso de selección, mediante fotocopia compulsada do título oficial legalmente expedido, ou no seu defecto, xustificante de ter efectuado o depósito para obtelo, debendo os/as aspirantes manifestar expresamente estar en posesión do título requirido a tal efecto ou ben en condicións de obtelo dentro do prazo de presentación de instancias, asumindo baixo a súa exclusiva responsabilidade que a carencia da titulación ou a imposibilidade de acreditación da mesma dentro do prazo establecido para a toma de posesión impedirá legalmente o nomeamento. En canto á acreditación do requisito contemplado no apartado b), efectuarase mediante a achega de certificado médico oficial, sen prexuízo de supera-lo oportuno recoñecemento médico; achega que deberá efectuarse igualmente dentro do prazo establecido para toma de posesión e unha vez superado o proceso de selección. Nos supostos de discapacidade física ou psíquica, esta deberá acreditarse mediante a achega coa solicitude de participación no proceso de selección de certificado de discapacidade igual ou superior ao 33% expedido polo órgano competente da Administración autonómica, xunto con certificado de compatibilidade co posto de traballo asociado. Igualmente coas solicitudes de participación nos procesos de selección deberán aportarse as solicitudes de adaptación de tempos e medios ás que os/as aspirantes con discapacidade teñan dereito, para o desenvolvemento do proceso selectivo con plena garantía do dereito de acceso ao emprego público en condicións de igualdade, consonte ao disposto no Real Decreto 2271/2004, do 3 de decembro, polo que se regula o acceso ao emprego público e a provisión de postos de traballo das persoas con discapacidade, así como á normativa vixente en materia de función pública de concordante aplicación, aos efectos tanto do seu estudio e resolución polo órgano de selección, como da adecuada disposición dos medios técnicos e humanos necesarios ao efecto con antelación á celebración das probas selectivas. O órgano de selección poderá requirir informe e, se é o caso, colaboración dos órganos técnicos competentes da Administración laboral ou sanitaria da Xunta de Galicia para efectuar de xeito adecuado as ditas adaptacións. IV.–Forma e prazo de presentación de instancias. A solicitude dirixirase ó Alcalde-Presidente do Concello de Boiro e presentarase no Rexistro Xeral do Concello de 9.00 a 13.30 horas no prazo de DEZ días hábiles, contados dende o día seguinte á publicación do anuncio da convocatoria deste proceso no Boletín Oficial da Provincia da Coruña (BOP). Á instancia deberá achegarse a seguinte documentación (orixinal ou copia cotexada): a) DNI, NIE, ou pasaporte. b) Declaración xurada de estar en posesión da titulación esixida na presente convocatoria. c) Título CELGA 4 ou equivalente homologado. d) Certificado de discapacidade (no seu caso), así coma solicitude de adaptación de tempos e medios. e) Documentos acreditativos dos méritos a valorar no presente proceso de selección xunto a escrito de autobaremación detallada do aspirante con arranxo ós criterios de puntuación establecidos nas presentes bases. Dita documentación deberá ir grampada, ordeada e numerada segundo a orde en que se citen os méritos de autobaremación. Aqueles méritos non acreditados non serán valorados. Asemade tamén poderase presentar nas demais formas que determina o artigo 16 da Lei 39/2015, do 1 de outubro, do procedemento administrativo común das Administracións Públicas. Non obstante, de cara a axilización na formación da Bolsa de Emprego, requírese que os aspirantes que presenten a súa solicitude noutros Rexistros ou a través do correo postal na forma establecida regulamentariamente, para que adianten copia desta solicitude a través do correo electrónico persoal@boiro. org A publicación do resto de actuacións do proceso selectivo farase a través do taboleiro de edictos do Concello e da páxina web do Concello de Boiro www.boiro. gal. Expirado o prazo de presentación de instancias, a Alcaldía ditará resolución aprobando as listas provisionais de admitidos e excluídos que serán publicadas no taboleiro de edictos do Concello. Acto seguido, concederase un prazo de dez días para a presentación de reclamacións. A continuación, unha vez examinadas as reclamacións presentadas, a Alcaldía ditará resolución aprobando as listas definitivas de admitidos e excluídos, que serán publicadas do mesmo xeito que as provisionais. Nela determinarase a data de realización do primeiro exercicio e a composición do Tribunal calificador. V.–Tribunal Calificador. Os membros do tribunal cualificador serán designados polo Alcalde respectando o disposto no artigo 60 do Real Decreto 5/2015 e a Lei galega 2/2015 de emprego público de Galicia. Estará constituído polo Presidente, o Secretario, e tres vogais de entre funcionarios de carreira ou persoal laboral fixo, debendo designarse o mesmo número de suplentes. Tódolos membros do tribunal deberán posuír nivel de titulación igual ou superior ás esixidas para ó acceso a este proceso selectivo. O tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros. Os membros do Tribunal deberán absterse de intervir, notificándoo á autoridade convocante, cando concorra algunha das circunstancias previstas nos artigos 23 e 24 da Lei 40/2015, do 2 de outubro, de Réxime Xurídico do Sector Público. Igualmente, os aspirantes poderán recusar ós membros do Tribunal cando concorra algunha das circunstancias a que se refire o parágrafo anterior no prazo de dez días desde a publicación da súa composición. O Tribunal non poderá constituírse nin actuar sen a asistencia da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario ou dos seus substitutos. Tódolos membros do Tribunal Cualificador que se designen para xulgar as respectivas probas selectivas actuarán con voz e voto salvo o Secretario que soamente terá voz. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade do seu Presidente. O Tribunal Cualificador queda autorizado para resolve-las dúbidas que se presenten e para tomar os acordos necesarios para a boa orde do proceso selectivo, en todo o non previsto nestas bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, do 24 de maio, sobre indemnizacións por razón do servizo. Contra os actos e decisións do Tribunal Cualificador incluídas as peticións para a revisión de exames, cualificacións e impugnación de probas, cabe interpoñer recurso de alzada ante o Sr. alcalde sen prexuízo da interposición de calquera outro recurso que se estime oportuno. VI.–Programa. O programa que debe rexe-lo proceso selectivo é o que figura como anexo I a esta convocatoria. VII.–Proceso selectivo.1.–FASE DE OPOSICIÓN: consistirá en dúas probas, unha teórica e unha práctica. A) Primeiro exercicio. –Consistirá en contestar por escrito, nun período máximo de dúas horas, un cuestionario de cincuenta preguntas con respostas alternativas na que so unha é a correcta sobre calquera das materias do programa. Este exercicio terá carácter eliminatorio e puntuarase ata un máximo de 5 puntos sendo necesario obter un mínimo de 2,5 puntos para superalo. O Tribunal establecerá cinco preguntas de reserva que substituirán pola mesma orde ás preguntas que, no seu caso, fosen anuladas. Sistema de avaliación: cada pregunta respostada de forma correcta puntuarase con 0,10 puntos. Cada pregunta errónea restará 0,03 puntos. Unha vez realizado este primeiro exercicio, pasarase a realiza-lo segundo exercizo no mesmo día. B) Segundo exercicio. –Consistirá na realización por escrito, nun período máximo de tres horas, dun suposto práctico relacionado coas materias específicas do programa e que gardarán relación cos procedementos, tarefas e funcións habituais da praza que se convoca. Este exercicio terá carácter eliminatorio e puntuarase ata un máximo de 10 puntos sendo necesario obter un mínimo de 5 puntos para superalo. Para a realización deste segundo exercicio os aspirantes poderán facer uso de textos legais (exclusivamente en soporte papel). Non se admitirán todos aqueles textos legais que vaian a a maiores das versións legais consolidadas con notas de vixencia e resolucións cruzadas Sistema de avaliación: Unha vez realizados ambos exercicios, o Tribunal Cualificador avaliará o primeiro exercicio (tipo test). Acto seguido procederase á avaliación do segundo exercicio unicamente ós aspirantes que tiveran superado o primeiro exercicio. Sistema de avaliación: O suposto práctico puntuarase ata un máximo de 10 puntos. Neste exercicio valorarase, ademais do contido, a capacidade de raciocinio, síntese, a sistemática na formulación, a emisión de conclusións, a capacidade de expresión escrita, claridade e orde de ideas. Trala realización deste segundo exercicio e a súa avaliación, o Tribunal procederá á publicación das puntuacións e convocará a aqueles que non declarasen estar en posesión do título CELGA 4 ou superior a efectos de coñecemento da lingua galega. C) Proba de coñecemento da lingua galega. –En cumprimento do artigo 51 da Lei galega 2/2015, os aspirantes que non acrediten o coñecemento da lingua galega mediante a presentación do título CELGA 4 ou superior deberán someterse a un exame de galego. A proba terá carácter escrito é consistirá na tradución dun texto en castelán. A proba terá unha duración máxima de vinte minutos. O resultado será APTO ou non APTO. Os resultados desta proba serán publicados polo tribunal cualificador. Para concorrer a estas probas será indispensable que os aspirantes asistan provistos do Documento Nacional de Identidade ou de calquera outro documento de identificación oficial en vigor que acredite de forma indubidable a súa personalidade. No suposto de que algún tema dos integrantes no programa anexo se vise afectado por algunha modificación, ampliación ou derrogación lexislativa durante o transcurso do proceso selectivo, esixirase en todo caso a lexislación vixente no momento da realización das probas.2.–FASE DE CONCURSO. Esta fase de concurso non ten carácter eliminatorio, as puntuacións outorgaranse e se farán públicas unha vez celebrada a fase de oposición, realizándose exclusivamente respecto dos aspirantes que superasen a mesma. Nesta fase valoraranse os méritos que a continuación se detallan e referidos ó día da data en que remate o prazo de presentación de solicitudes. A. Experiencia profesional. Máximo 5 puntos. – Servizos prestados en calquera das Entidades que forman parte da Administración Local, de acordo coa Lei 7/1985, do 2 de abril, reguladora das Bases de Réxime Local. Valoraranse os servizos prestados como funcionario de carreira, funcionario interino, contratado laboral ou mediante contrato de prestación de servizos, en posto de Arquitecto técnico ou arquitecto, a razón de 0,35 puntos por mes completo traballado, a xornada completa, cun máximo de 5 puntos. Para acreditar este mérito deberá presentarse certificado emitido polo órgano competente da correspondente Administración, no que se indiquen as funcións e/ou tarefas, a duración da prestación do servizo e a xornada. O Tribunal poderá admitir outro tipo de acreditación, si a considera suficiente. No caso de que os servizos non fosen prestados a xornada completa, a puntuación aplicarase proporcionalmente á duración da xornada. Si non consta información sobre a xornada, non se poderá valorar este mérito. B. Formación complementaria. Máximo 2 puntos. Valoraranse os cursos debidamente acreditados e homologados, relacionados coas materias obxecto desta convocatoria, impartidos polas administracións públicas, institucións e/ou entidades autorizadas a razón de:  De 20 a 59 horas: 0,10 punto/curso.  De 60 a 99 horas: 0,20 puntos/curso.  De 100 a 149 horas: 0,30 puntos/curso.  De 150 a 199 horas: 0,50 puntos/curso.  De 200 ou mais: 1 punto/curso. Neste apartado inclúense os cursos de Técnicos Superiores e/ou Másters impartidos polas universidades públicas. Os cursos sobre ofimática puntuaranse segundo o anterior apartado cun tope máximo de 0,25 puntos. Non se valorará ningún curso cuxa materia este comprendida dentro do temario doutro curso de máis horas presentado polo mesmo solicitante.3.–A cualificación final será a suma das puntuacións obtidas na fase de oposición e na fase de concurso. No seu caso, utilizaranse como criterios para dirimi-los empates, por este orde, a maior puntuación obtida no segundo e no primeiro exercicio da oposición, podendo establecerse unha proba práctica adicional, si persiste o empate.4.–Os aspirantes serán convocados para cada exercicio en chamamento único, sendo excluídos do proceso selectivo quen non compareza, salvo supostos de forza maior debidamente xustificados, que serán apreciados libremente polo Tribunal. VIII.–Superación do proceso selectivo. Terminada a cualificación dos aspirantes, o Tribunal fará pública, no taboleiro de anuncios da Corporación e na páxina web, a relación de aprobados por orde de puntuación, e elevará dita relación á presidencia da Corporación. IX.–Documentación a presentar por parte do aspirante proposto. Dentro do prazo de dez días dende á publicación da relación de aprobados o aspirante deberá presentar, con carácter previo ao seu nomeamento, a seguinte documentación (orixinal ou copias cortexadas): – Título/s universitario/s habilitante/s para o exercicio da profesión de Arquitecto técnico. – Certificado médico oficial acreditativo de non padecer enfermidade ou limitación física que impida o normal desempeño das funcións correspondentes. – Declaración responsable de non ter sido separado do servizo de calquera Administración Pública ou estar inhabilitado para o exercicio da función pública. – Declaración responsable de non atoparse incurso en ningún dos supostos de incompatibilidade previstos na lexislación vixente. Se transcorrido o prazo de dez días, e salvo causa xustificada de forza maior, o aspirante non presentara correctamente a documentación requirida ou finalmente non reunise os requisitos esixidos, será excluído do proceso selectivo sen prexuízo das responsabilidades en que poida incorrer por falsidade documental. X.–Nomeamento e toma de posesión. Finalizado o proceso selectivo e á vista da documentación presentada, a Alcaldía ditará resolución de nomeamento como funcionario interino ao aspirante correspondente notificándoselle a tal efecto. O interesado deberá tomar posesión no prazo máximo dun mes a contar desde a notificación da resolución de nomeamento. XI.–Creación e funcionamento da bolsa de emprego. Co resto de aspirantes que superasen todas as probas selectivas crearase unha Bolsa de Emprego que se rexerá polas regras seguintes. Nos supostos aos que aluden os apartados a) e b) do artigo 23.2 da Lei 2/2015, do 29 de decembro, de emprego público de Galicia, o Concello poderá realizar chamamentos, de maneira escrita, aos aspirantes incluídos na bolsa por orde de puntuación. O aspirante chamado disporá, como regra xeral, de dous días hábiles dende a recepción para aceptar ou rexeita-la oferta debendo de facerse por escrito. En caso de rexeita-la oferta, o candidato, a fin de evita-la súa exclusión da bolsa de emprego, deberá acreditar motivos xustificados que imposibiliten a aceptación. Unha vez aceptada a oferta, seguiranse as regras previstas na base IX. XII.–Vixencia. A bolsa de traballo resultante do proceso de selección regulado nestas bases estará vixente ata a posta en marcha dun novo proceso que as substitúa. Sen prexuízo do anterior, entenderase que esta bolsa perde a súa vixencia transcorridos catro anos dende a data da súa constitución. XIII.–Réxime de renuncias e efectos. A renuncia expresa dos aspirantes a un eventual nomeamento cando fosen requiridos ou notificados a tal fin producirá como efectos os que se indican seguidamente: a) A primeira renuncia implicará que o/a aspirante pasará a ocupar un lugar no final da lista elaborada, a efectos de garantir o dereito constitucional á igualdade de oportunidades contemplado no artigo 14 da CE 1978 de todos os aspirantes que teñen superado as probas sen dereito a obter praza, non cabendo alegación de motivo algún que impida ter por efectuada a renuncia. b) A segunda renuncia implicará a expulsión definitiva da lista de reserva. Non afectarán as renuncias os supostos seguintes:  Supostos de permisos de paternidade e/ou maternidade;  Supostos de incapacidade temporal (IT);  Supostos nos cales o/a aspirante se atope prestando servizos, como persoal funcionario ou laboral, en outra Administración Pública;  Supostos nos cales o/a aspirante se atope prestando servizos, como persoal laboral temporal por conta allea e en situación de alta no réxime xeral da Seguridade Social, no sector privado. A tales efectos, deberá aportarse xustificación documental das situacións indicadas, mediante acreditación da maternidade/paternidade na forma legalmente prevista; mediante parte de declaración da situación de IT, ou certificación acreditativa da condición de persoal funcionario ou laboral expedida pola Administración Pública de destino; mediante certificación expedida por persoa capacitada legalmente para representar á empresa, na cal se acredite a existencia de contrato laboral temporal como traballador por conta allea do/da aspirante, debendo xuntar xustificación de alta no réxime xeral da Seguridade Social, respectivamente. A actuación do órgano de selección, en canto que órgano colexiado, rexerase no non previsto na normativa sectorial vixente polas disposicións da Lei 40/2015, do 1 de outubro, do Réxime Xurídico do Sector Público. XIV.–Causas de exclusión da bolsa de traballo. A exclusión dun aspirante da bolsa de traballo producirase por algunha das seguintes causas: a) Solicitude expresa. b) Rexeitamento da oferta por causa non xustificada. c) Falta de presentación da documentación á que alude a base IX ou falta de toma de posesión en prazo por causa non xustificada trala aceptación da oferta. d) Por ser sancionado, con carácter firme, por unha falta tipificada como grave ou moi grave. XV.–Carácter vinculante das Bases. As bases xerais e específicas desta convocatoria vinculan a Administración municipal, aos tribunais cualificadores e aos aspirantes que participen no proceso selectivo convocado. XVI.–Incidencias. Os tribunais de cada proceso selectivo quedan facultados para a interpretación das bases da convocatoria, así como para resolver cantas dúbidas e incidencias presente a súa aplicación; para estes efectos poderá adoptar os acordos necesarios procurando a boa orde e desenvolvemento do proceso selectivo. XVII.–Réxime xurídico. A realización das probas selectivas axustarase ao establecido nas presentes bases, así como ao disposto na Lei 7/1985, do 2 de abril, reguladora de bases de réxime local; Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público; Real Decreto Lexislativo 781/1986, do 18 de abril, texto refundido de disposicións legais vixentes en materia de réxime local; Real Decreto 896/1991, do 7 de xuño, polo que se establecen las regras básicas e os programas mínimos a que debe axustarse o procedemento de selección dos funcionarios da Administración Local; a Lei 2/2015, do 29 de abril, do emprego público de Galicia; Decreto 95/1991, do 20 de marzo, polo que se aproba o Regulamento de selección de persoal ó servizo da Administración autonómica de Galicia; o Real Decreto 364/1995, do 10 de marzo, polo que se aproba o regulamento xeral de ingreso de persoal ao servizo da administración xeral do estado e de provisión de postos de traballo e promoción profesional dos funcionarios civís da administración xeral do estado, e demais disposicións que resulten de aplicación. ANEXO I TEMARIO – Parte común: 1. A Constitución española de 1978: estrutura e contido. Os valores superiores. Os principios constitucionais. Dereitos fundamentais e liberdades públicas, a súa garantía e a suspensión.2. A organización territorial do Estado. Organización constitucional do sistema autonómico. Distribución constitucional de competencias entre o Estado e as comunidades autónomas. A Administración local.3. O Estatuto de autonomía de Galicia: estrutura e contido. As competencias da Comunidade Autónoma de Galicia: exclusivas, concorrentes e de execución da lexislación do Estado.4. A organización institucional da Comunidade Autónoma de Galicia. O Parlamento. A Xunta e a súa Presidencia. A Administración de Xustiza en Galicia.5. A Administración autonómica. A organización da Administración xeral da Comunidade Autónoma de Galicia. Entidades instrumentais do sector público autonómico.6. A Administración local: Regulación constitucional. Tipoloxía dos entes locais. Distribución de competencias entre o Estado e as Comunidades Autónomas sobre a administración local.7. A Lei de bases do réxime local. A organización territorial da Comunidade Autónoma de Galicia.8. O municipio: organización, competencias municipais, eleccións municipais e réximes especiais, órganos necesarios e complementarios.9. Organización do Concello de Boiro: O Alcalde: atribucións. O Pleno: composición e atribucións. Os tenentes de alcalde e os concelleiros: competencias e atribucións. Xuntas de Goberno Local. Comisións informativas e outros órganos colexiados na administración local. Regulamento orgánico municipal do Concello de Boiro.10. O ordenamento xurídico da Unión Europea. Eficacia directa e primacía do dereito comunitario. Dereito orixinario e derivado. As institucións da Unión Europea. Composición e atribucións. As competencias da Unión Europea.11. O dereito administrativo. As fontes do dereito administrativo. O acto administrativo. Revisión dos actos administrativos. Recursos contra os actos administrativos. O procedemento administrativo común: fases.12. O acceso electrónico dos cidadáns aos servizos públicos. Normativa de aplicación na Comunidade Autónoma de Galicia. Sede electrónica. Identificación e autenticación. Rexistros, comunicacións e notificacións electrónicas. A xestión electrónica dos procedementos.13. A responsabilidade patrimonial da Administración. O réxime xurídico no sistema español. Responsabilidade de autoridades e funcionarios. Responsabilidade das administracións públicas por actos dos seus concesionarios e contratistas.14. Os contratos do sector público. Obxecto e ámbito de aplicación. Elementos. Clases. Preparación, adxudicación e formalización. Execución e modificación. Extinción.15. As subvencións. Réxime xurídico das subvencións na Administración da Xunta de Galicia: concepto. Partes na relación subvencionable. Establecemento. Procedemento de concesión, xestión e xustificación. Causas de reintegro.16. O persoal ao servizo das administracións públicas: clases e normativa de aplicación. Adquisición e perda da relación de servizo. Réxime disciplinario. Dereitos e deberes dos funcionarios públicos. Situacións administrativas. Réxime de incompatibilidades.17. A protección de datos de carácter persoal. Normativa reguladora. Principios informadores e dereitos das persoas en materia de protección de datos. Ficheiros de titularidade pública. Réxime sancionador.18. Políticas de igualdade de xénero. Disposicións legais da Comunidade Autónoma de Galicia en materia de igualdade: disposicións xerais. A transversalidade. A erradicación do uso sexista da linguaxe. As condicións de emprego en igualdade na Administración pública galega. Medidas de conciliación e corresponsabilidade no emprego público. Políticas contra a violencia de xénero. A Lei orgánica 1/2004, do 28 de decembro, de medidas de protección integral contra a violencia de xénero: medidas de sensibilización, prevención e detección. Dereitos das mulleres vítimas da violencia de xénero.19. Discapacidade. A definición de discapacidade segundo a Organización Mundial da Saúde. O Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social: consideración de persoa con discapacidade. Dereitos. Especial consideración do dereito á vida independente e de participación en asuntos públicos. Igualdade de oportunidades e non discriminación.20. Transparencia. A Lei 1/2016, do 18 de xaneiro, de transparencia e bo goberno: transparencia da actividade pública e bo goberno. Acceso á información pública. Mecanismos de coordinación e control. O Comisionado da Transparencia. A Comisión Interdepartamental de Información e Avaliación. Dereitos da cidadanía nas súas relacións coas administracións públicas. – Parte específica: 1. Decreto 83/2018, do 26 de xullo, polo que se aproba o Plan básico autonómico de Galicia: O solo rústico.2. Lexislación estatal de solo: bases do réxime do solo. Réxime de valoracións de solo.3. Lexislación estatal básica: expropiación forzosa e responsabilidade patrimonial.4. A Lei 2/2016, do 10 de febreiro, do solo de Galicia e a Lei 3/2016, do 1 de marzo, de medidas en materia de proxectos públicos de urxencia ou de excepcional interese: obxectivos e principios xerais.5. As clases e categorías de solo na lexislación urbanística. A definición de soar.6. Réxime xurídico do solo urbano e do solo urbanizable. Réxime de aplicación aos municipios con planeamento non adaptado á Lei 2/2016, do 10 de febreiro, do solo de Galicia.7. Réxime xurídico do solo de núcleo rural: Réxime de aplicación aos municipios con planeamento non adaptado á Lei 2/2016, do 10 de febreiro, do solo de Galicia.8. Réxime xurídico do solo de núcleo rural: Condicións de edificación e regulación no PXOM de Boiro.9. Os instrumentos de ordenación urbanística: clases e obxectivos. Disposicións xerais sobre o planeamento: sostibilidade e calidade.10. O Plan Xeral de ordenación Urbanística do Concello de Boiro. Estrutura xeral e contido.11. O Solo urbano na lexislación urbanística vixente e no PXOM de Boiro.12. O Solo urbanizable na lexislación urbanística vixente e no PXOM de Boiro.13. Planeamento de desenvolvemento. Plans parciais: documentación e determinacións.14. Plans especiais. Estudos de detalle. Catálogos.15. Publicidade, vixencia e efectos da aprobación dos plans. Revisión, modificación e suspensión. As normas de aplicación directa.16. Obtención de sistemas xerais e dotacións públicas.17. Os deberes de edificar e rehabilitar. O deber de conservación. A declaración de ruína. As ordes de execución.18. As licenzas urbanísticas e os títulos habilitantes: finalidade, natureza xurídica e actos suxeitos e exentos. Procedemento de outorgamento. Os efectos do silencio. Extinción.19. Parcelacións urbanísticas. Divisións. Segregacións.20. A inspección urbanística. O plan de inspección. Condición de axente de autoridade e acceso a lugares obxecto de inspección.21. A protección da legalidade urbanística. Actos de edificación e uso do solo sen licenza.22. Infraccións urbanísticas e sancións.23. Os órganos urbanísticos da Comunidade Autónoma. A Axencia de Protección da Legalidade Urbanística.24. Lei 7/2011, do 27 de outubro, do turismo de Galicia: CAPÍTULO IV. Das empresas de aloxamento turístico.25. Relación do Plan de ordenación do litoral de Galicia co Planeamento Municipal vixente 26. Os plans e proxectos sectoriais de incidencia supramunicipal.27. O Decreto 37/2014, do 27 de marzo, polo que se declaran zonas especiais de conservación os lugares de importancia comunitaria de Galicia e apróbase o Plan director da Rede Natura 2000 de Galicia.28. Os bens de dominio público marítimo-terrestre e a súa protección. As servidumes. A utilización do dominio público marítimo-terrestre. Concesións e autorizacións.29. Lei 5/2016, do 4 de maio, do patrimonio cultural de Galicia: TÍTULO II. Réxime de protección e conservación do patrimonio cultural de Galicia.30. A Lei 38/1999, do 5 de novembro, de ordenación da edificación. Exixencias técnicas e administrativas da edificación. Axentes. Responsabilidades e garantías.31. O proxecto de edificación. Disposicións sobre redacción de proxectos e dirección de obras. O libro de ordes e visitas. O certificado final de obras.32. As normas tecnolóxicas de edificación (NTE): clasificacións, especificacións e obrigatoriedade. O código técnico de edificación.33. Medición e valoración: criterios de medición das unidades de obra; prezos unitarios, auxiliares e descompostos. Valoración de obras en execución e rematadas. Orzamento de execución material e de contrata.34. Ordenanza municipal de accesibilidade universal no Concello de Boiro.35. Sistemas de representación gráfica: Cartografía, fotogrametría, fotografía aérea e teledetección. Características diferencias, aplicacións a arquitectura, o medio ambiente o planeamento urbanístico. Cartografía catastral.36. Aplicacións informáticas na arquitectura e urbanismo. Programas de deseño asistido. Sistemas de información xeográfica (GIS). Concepto. Aplicacións.37. Real decreto lexislativo 7/2015, do 30 de outubro, polo que se aproba o texto refundido da Lei do Solo e Rehabilitación Urbana. Antecedentes, obxecto e disposicións xerais.38. Réxime urbanístico da propiedade do solo: as situacións básicas do solo e actuacións de transformación en relación co réxime da Lei 2/2016, do 10 de febreiro, do solo de Galicia.39. Dereitos e deberes dos cidadáns. Réxime urbanístico do dereito de propiedade.40. Contido do dereito de propiedade segundo o Real decreto lexislativo 7/2015, do 30 de outubro. Incidencias na transmisión de fincas e declaración de obra nova.”